יהלי גת

יהלי גת (נולד ב-1959) הוא מפיק ובמאי סרטי תעודה ישראלי.

ביוגרפיה
גת למד באוניברסיטת תל אביב בחוג לקולנוע וטלוויזיה. עוסק בכתיבה, בימוי והפקת סרטי קולנוע וטלוויזיה, בעיקר תיעודיים. גת היה ממקימי הטלוויזיה הקהילתית בישראל. הוא מתמקד ביצירתו בעיקר בנושאים חברתיים הקשורים לצבא-חברה, שואה, פערים חברתיים ודת ומדינה.

גת היה חבר באיגוד המפיקים ובהנהלת פורום היוצרים הדוקומנטריים. חתן פרס וולג'ין על הפקה במשותף עם דוד פישר של הסרט "רשימת אהבה", שנבחר כסרט התיעודי הטוב ביותר וקיבל את פרס אופיר לשנת 2000. בין היתר הפיק גם את הסדרה התיעודית בשמונה חלקים "מדינה במיל.". ביים את הסרטים "הרוח, החושך, המים", על נעמי שמר, ו"אוצר אושוויץ", על אוצר שהטמינו יהודים ליד מחנה ההשמדה אושוויץ וקבוצה היוצאת לחפשו. הסרט "זורם כנהר גדול" מ-2005 בהפקתו זכה בפרס הסרט התיעודי בפסטיבל חיפה. יצר את "חושפים את הגוף" לערוץ הנשיונל ג'יאוגרפיק העולמי.

כחלק מעידוד הקולנוע התיעודי קידם גת סטודנטים המביימים את סרט הגמר התיעודי שלהם במסגרת עמותת דוקווילג'.

גת נשוי ואב לארבעה.

פילמוגרפיה
 מפיק שותף - "שקרים שסיפרתי לעצמי" - תוך חקירה ממושכת של מערכת היחסים המתפרקת של הוריו, חושף במאי הסרט סוד משפחתי ופצע עמוק הטבוע בו ובזוגיות עם ארוסתו. מסע קולנועי אחר האמת על אהבה, שקרים, אשמה וכל מה שביניהם.  זוכה פרסי הבימוי והעריכה בפסטיבל דוקאביב 2023. בימוי: יפים גרבוי.
 במאי ומפיק - "אל הייטקיסטים" - סדרת תעודה בשלושה חלקים על ענף ההיי טק בחברה הערבית דרך סיפורם של כמה יזמים. שודר במכאן 33 ובדיגיטל של תאגיד השידור הישראלי. 2022
 יוזם ומפיק - "שני אבות" - סיפורם המרגש של שני אבות שכולים, שלמה וישינסקי וחסן גדיר, שאיבדו את בניהם באסון משותף, הפכו למשפחה וכעת נאבקים יחדיו למען קבלת זכויותיו של חסן כבעל מרעה בצפון. שודר במכאן 33 וכאן 11. בימוי: יואב קליינמן. 2022
 מפיק שותף - "מלחמתה של רעיה סיניצינה" - מערכת היחסים המיוחדת שנוצרת בין במאי הסרט לבין רעיה, אחת השורדות האחרונות של המצור על לנינגרד. במאי: יפים גרבוי. זוכה פרסי הבימוי והצילום- פסטיבל דוקאביב 2020 וכן זוכה בפרסי הביכורים והצילום בתחרות הקולנוע הדוקומנטרי הישראלי 2020.
מפיק - "הגברת G" - סיפורה מעורר ההשראה של לאה גוטליב - המייסדת של מפעל בגדי הים "גוטקס", אשר תמיד ידעה להרים את עצמה מרגעי משבר והפכה משורדת שואה חסרת כל למעצבת בעלת שם עולמי, בתשוקה חסרת מעצורים שעליה שילמה מחיר יקר. במאית: דלית קימור.
מפיק - "מחלקה פתוחה" - הצצה נדירה למרכז הרפואי אברבנאל. סיפורם של שלושה מטופלים החיים בצל המחלה. במאים: עידו גלס ויואב קליינמן.
 מפיק ובמאי - "למצוא את המשותף" - סרט תיעודי עבור הטלוויזיה בערבית. שיתופי פעולה כלכליים מקרבים בין יהודים וערבים.
 מפיק, "פנטסטאיש" - סרט תיעודי עבור הרשות השנייה. מערכת היחסים המורכבת, הטעונה, מלאת ההומור והחמלה שבין שמוליק, ליצן ונגן רחוב בן 100 לבין למירה המטפלת שלו מזה 16 שנה. במאית: עפרה שראל-קורן.
מפיק, "שוברת קיר" - סרט תיעודי עבור הרשות השנייה. סיפור חייה של הלוחמת החברתית ד"ר ויקי שירן המשקף תקופה של מאבקים חברתיים. במאי: יצחק חלוצי.
תסריט ובימוי - "הרוח החושך המים", סדרה תיעודית על המשוררת הלאומית נעמי שמר, עבור הערוץ הראשון.
שותף לתסריט ומפיק: "פוסט לבנון" - סרט תיעודי עבור הערוץ הראשון. שני חברים חוזרים פגועים ממלחמת לבנון השנייה ויוצאים למסע הישרדות על חייהם וכבודם. במאי: ליאור אגור.
יוזם ומפיק: "מדינה במיל." - סדרה תיעודית עבור הערוץ הראשון. הסדרה מנסה לפענח את התופעה הייחודית של שירות המילואים על כל צדדיה האנושיים. במאי: ילון גורביץ'.
מפיק: "בוקר טוב ישראל" - תיעודי עבור יסדוקו. במאי הסרט עוקב במשך 20 שנה אחר חמש דמויות ממגזרים שונים ותוך כדי כך לומד עליהם ועל עצמו. במאי: אמיר הר-גיל.
במאי ומפיק: "אוצר אושוויץ" - תיעודי (פסטיבל ירושלים 2005). חיפוש בן ימינו אחר מטמון של תשמישי קדושה באדמתה של העיר אושוויץ.
מפיק, "זורם כנהר גדול" - סרט תיעודי, זוכה פרס הסרט התיעודי, פסטיבל חיפה 2005. מסעו הרוחני של ניר מלחי, מאסטר בטאי - צ'י שחזר בתשובה, היה קיבוצניק ולוחם שייטת וחלה בסרטן אלים הופך למאבק הישרדות על חייו. במאי: יצחק חלוצי.
מפיק, "חיים בארגזים" - סרט תיעודי (פסטיבל י-ם 2004). ימיה האחרונים של שכונת הארגזים הדרום תל אביבית. במאית: שמחה לב.
מפיק, "ברית של שכול" - סרט תיעודי עבור הערוץ השני. סיפורן הטרגי של אלמנות צה"ל הדרוזיות. במאי: אמיר הר-גיל.
מפיק, "חושפים את הגוף", סרט תיעודי, עבור ערוץ נשיונל ג'יאוגרפיק. חשיפת הגוף האנושי דרך שיטות הדמיה מתקדמות בישראל. במאי: ברנרד דיצ'ק.
מפיק, "צייד" - סרט תיעודי, עבור ערוץ +YES בלוויין. דרך סיפורה של קבוצת ציידים מעלה הסרט את השאלה האתית האם קיים בכלל "צייד מוסרי". במאי: יואב קליינמן.
מפיק, "גברים על גלגלים", סרט תיעודי עבור ערוץ 8. סרט המעניק הצצה אל עולמם האינטימי והרגשי של שני נכי צה"ל הרוקדים בלהקת "הורה גלגלים" של בית הלוחם. במאית: מורן צוקרמן.
מפיק, "רשימת אהבה" – סרט תיעודי, זוכה פרס וולגין בפסטיבל ירושלים 2000; הסרט התיעודי המצטיין, פרס האקדמיה לקולנוע 2000. מסעם של בני משפחת פישר בחיפוש אחר אחותם שאבדה בלידתה. במאי: דוד פישר.
מפיק "נקמת דם", סרט תיעודי, עבור ערוץ "הנשיונאל ג'אוגרפיק". בדואי ומשפחתו מתמודדים עם איום נקמת הדם שמרחף מעל לראשם. במאי: יואב קליינמן.
מפיק, "אחות קטנה אחות גדולה", סרט תיעודי, עבור ערוץ 8, בשיתוף הטלוויזיה השוודית. שתי אחיות מצילות אחת את רעותה באושוויץ וזוכות למקלט בשוודיה. במאי: דוד פישר.
במאי ומפיק, "על קו התפר".

קישורים חיצוניים

 יהלי גת, באתר Israel Film Center

הערות שוליים

במאים ישראלים
מפיקי טלוויזיה ישראלים
מפיקי קולנוע ישראלים
בוגרי החוג לקולנוע וטלוויזיה באוניברסיטת תל אביב
ישראלים שנולדו ב-1959